CELEX: 62017TN0199
Language: da
Date: 2017-03-29 00:00:00
Title: Sag T-199/17: Sag anlagt den 29. marts 2017 — QD mod EUIPO

22.5.2017   
            
            
               DA
            
            
               Den Europæiske Unions Tidende
            
            
               C 161/38
            
         Sag anlagt den 29. marts 2017 — QD mod EUIPO
   (Sag T-199/17)
   (2017/C 161/54)
   Processprog: engelsk
   
      Parter
   
   
      Sagsøger: QD (ved advokat H. Tettenborn)
   
      Sagsøgt: Den Europæiske Unions Kontor for Intellektuel Ejendomsret (EUIPO)
   
      Sagsøgerens påstande
   
   
               —
            
            
               Afgørelse truffet af EUIPO den 2. juni 2016, og meddelt sagsøgeren den 3. juni 2016, om afslag på for anden gang at forlænge sagsøgerens kontrakt som midlertidigt ansat i henhold til artikel 2, litra f), i ansættelsesvilkårene for de øvrige ansatte i Fællesskaberne (AØAF), annulleres.
            
         
               —
            
            
               EUIPO tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat seks anbringender.
   
               1.
            
            
               Det første anbringende vedrører en tilsidesættelse af de relevante bestemmelser i vedtægten og AØAF, navnlig vedtægtens artikel 110, og AØAF’s artikel 2, litra f), og artikel 8.
            
         
               2.
            
            
               Det andet anbringende vedrører et åbenbart urigtigt skøn.
            
         
               3.
            
            
               Det tredje anbringende vedrører den omstændighed, at EUIPO tilsidesatte sin tillidsforpligtelse og omsorgspligten.
            
         
               4.
            
            
               Det fjerde anbringende vedrører den omstændighed, at EUIPO tilsidesatte princippet om god forvaltningsskik (artikel 41, stk. 1-3, i EU’s charter om grundlæggende rettigheder (chartret)).
            
         
               5.
            
            
               Det femte anbringende vedrører den omstændighed, at EUIPO tilsidesatte kravene i forordning nr. 45/2001 (1), herunder navnlig artikel 27, stk. 1, og artikel 27, stk. 2, litra b).
            
         
               6.
            
            
               Det sjette anbringende vedrører den omstændighed, at EUIPO tilsidesatte sagsøgerens berettigede forventninger.
            
         
      (1)  Europa-Parlamentets og Rådets forordning (EF) nr. 45/2001 af 18.12.2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT 2001, L 8, s. 1).